Beeldpoetsers - Voelgoed
Tuis Uncategorized Beeldpoetsers
Die woord "beeldpoetsers" duik deesdae gereeld op in die media. Onlangs het ons gelees van Bell Pottinger wat as die Guptas se beeldpoetsers opgetree het.
Vandag lees ek weer in die koerant dat President Trump sy beeldpoetser binne tien dae na sy aanstelling afgedank het. Die woord "beeldpoetser" laat my baie wonder. Dit klink soos iemand wat skoene skoonmaak. Aan die een kant is dit seker gewoonweg maar net 'n bemarker. Aan die ander kant kan ek nie help om so 'n klein bietjie 'n negatiewe konnotasie aan die woord se betekenis te heg nie. Dit klink so of 'n mens iemand nodig het om te help dat ander mense goeie goed oor jou moet dink en sê. Dit voel verder vir my so asof die beeldpoetser die lelike goed moet afstof sodat mense net die mooie moet raaksien – en of alles net op die oppervlakte geskied. Binnekant is jy steeds vuil, maar buitekant lyk jy darem beter. My konnotasie aan die woord is moontlik heeltemal verkeerd, maar ek kan nie help dat dit die beelde is wat in my kop opkom wanneer ek die woord 'beeldpoetser" hoor nie.
Die Bybel vertel van 'n ander manier hoe ons 'n mooi beeld kan kry, en dit is deur van binnekant af skoon te kom:
Maar nou moet julle al hierdie dinge laat staan: woede, haat, nyd en gevloek. Vuil taal moet daar nie uit julle mond kom nie. En moenie vir mekaar lieg nie. Julle het met die ou, sondige mens en sy gewoontes gebreek en leef nou die lewe van die nuwe mens, wat al hoe meer vernuwe word na die beeld van sy Skepper en tot die volle kennis van God (Kol 3:8–10).
Volgende artikelDankbaar oor 'n melkskommel
Soos 'n baba in sy arms
daniellevanaswegen - Februarie 6, 2017
Geloof is daardie totale vertroue van menslike swakheid op God se genade, wat die Heilige Gees toelaat om op sy suiwerste binne die menslike swakheid te werk. "Dit is die...